За Проекта

Наименованието Лидер произтича от абревиатурата „LEADER” на френски език – Liaison Еntre Аctions de Développement de l’Economie Rurale, което означава “Връзки между дейностите за развитие на икономиката в селските райони”. Това е метод за мобилизиране на местните общности, който цели да създаде взаимообвързаност на дейностите в селските райони, подчинена на единна логика и съобразена с местните особености да дадена територия.
Какво представлява подходът ЛИДЕР?
Наименованието Лидер произтича от абревиатурата „LEADER” на френски език – Liaison Еntre Аctions de Developpement de l’Economie Rurale, което означава “Връзки между дейностите за развитие на икономиката в селските райони”. Това е метод за мобилизиране на местните общности, който цели да създаде взаимообвързаност на дейностите в селските райони, подчинена на единна логика и съобразена с местните особености да дадена територия. Идеята на подхода Лидер е да приложи метод за осъществяване на целите на първите три оси на ПРСР, който осигурява много по-голямо влияние на местните хора върху тяхното бъдеще. Прилагането на подхода започва през 1991 г. като инициатива в рамките на Европейския съюз, финансирана от Земеделския фонд на Общността. До момента са осъществени три програми Лидер (Лидер 1, Лидер 2 и Лидер +), като прилагането им е било в зависимост от желанието на страните членки.С новия Регламент на Съвета (ЕС) 1698/2005г., подходът Лидер става задължителен елемент от политиката за развитие на селските райони на ЕС. Основна причина за това е успехът, постигнат от Лидер до момента

Характеристики на подхода Лидер
· Териториален подход;

· Добре функциониращи местни публично – частни партньорства – обособени като Местни инициативни групи (МИГ);

· Подход „отдолу-нагоре”; 
· Многосекторен подход при планирането и прилагането на стратегиите за местно развитие;

· Подход на иновациите при използване на местните ресурси;

· Прилагане на проекти за сътрудничество; 
· Работа в мрежа.

Механизмите за прилагането на подхода са следните:
Ос 4 Лидер включва следните мерки:

· Прилагане на стратегиите за местно развитие (код на мярката – 41);

· Вътрешнотериториално и транснационално сътрудничество (код на мярката – 421);

· Управление на МИГ, придобиване на умения и постигане на обществена активност на съответната територия (код на мярката 431), която се състои от две под мерки:

- Под-мярка 1: Управление на МИГ, придобиване на умения и постигане на обществена активност в териториите на избрани и одобрени Местни инициативни групи.

- Под-мярка 2: Придобиване на умения и постигане на обществена активност за територията на потенциални местни инициативни групи (2007-2009).

Право на участие за изпълнение на стратегии за местно развитие в селски райони имат 231 общини с най-голямо населено място с население до 30000 души /81 % от територията и 42 % от населението на страната/. Всяка една територия може да участва само с една стратегия за местно развитие.

Основни инструменти за прилагане на подхода Лидер са Местните инициативни групи и стратегиите за местно развитие
Местна инициативна група – МИГ

· За да бъдат одобрени, МИГ трябва да отговарят на следните критерии:
- МИГ трябва да бъде регистрирана по ЗЮЛНЦ като организация в обществена полза със седалище на територията на действие на групата (сдружение или фондация);

- Участието на местните власти в учредяването на МИГ е задължително;

- Представителите на местните икономически и социални партньори, както и други представители на гражданското общество в МИГ трябва да бъдат най-малко 50% от представителите на ниво вземане на решения;

- Членовете на управителния орган за прилагане на стратегията трябва да са адресно регистрирани и живеят в съответната територия на МИГ;

- МИГ трябва да предложи и да се ангажира с прилагането на интегрирана стратегия за местно развитие;

- МИГ трябва да покаже определения минимален капацитет за прилагане на стратегията и способност за администриране на публични средства;

- МИГ следва да има осигурен офис и съответното оборудване, като минималният персонал на МИГ се състои от четири души и оперативно се управлява от изпълнителен директор.

Стратегии за местно развитие
Стратегиите за местно развитие целят устойчиво развитие на селските райони посредством разнообразяване на икономическите дейности, опазване на природата и селските райони, развитие на висококачествени услуги, отговарящи на нуждите и очакванията на местните хора. Стратегията за местно развитие определя всички мерки/дейности, които ще се прилагат на територията на действие на групата, както и процедурите и критериите за избор на конкретни проекти. За изпълнението на стратегиите за местно развитие МИГ могат да прилагат:

- мерки от Регламент на Съвета (ЕС) 1698/2005;

- мерки, избрани в ПРСР по ос 1, ос 2 и ос 3, с изключение на мерките по ос 1, предвиждащи фиксирани годишни плащания (мерки 112, 141, 142) и мерките от ос 2, свързани със схеми за плащания на площ (211, 212, 214)

- други мерки/ дейности, извън обхвата на мерките от Регламент на Съвета (ЕС) 1698/2005, ако те допринасят за постигането на целите на ПРСР и на стратегиите за местно развитие и са насочени към опазване на околната среда, селския пейзаж и местната идентичност.

Максималната стойност на един проект, подпомаган от една стратегия за местно развитие, е 200 000 евро, а минималната се определя от МИГ съобразно всяка дейност;

Помощта за публични получатели (напр. общини и читалища), може да достига до 100 % от общите допустими разходи, а за частни получатели, включително юридически лица с нестопанска цел – до 70% от общата стойност;

Кандидатите с одобрен проект получават финансиране директно от Разплащателната агенция, а не от МИГ;

Кой може да кандидатства с проекти към МИГ
· Земеделски производители, регистрирани по реда на Наредба № 3 от 1999 г. за създаване и поддържане на регистър на земеделските производители;

· Земеделските стопани, регистрирани в ИСАК;

· Собственици на гори;

· Признати организации на производители;

· Лица, регистрирани по Търговския закон, Закона за кооперациите или Закона за занаятите;

· Общини;

· Юридически лица с нестопанска цел, регистрирани по ЗЮЛНЦ;

· Читалища, регистрирани по Закона за читалищата;

· Граждански дружества, учредени по Закона за задълженията и договорите;

· Местни поделения на религиозни общности, регистрирани по Закона за вероизповеданията;

· Физически лица.

